### Beslutningstema

Det skal i denne sag besluttes, om projektforslag fra [adresse] om etablering af en 10 MW fliskedel skal godkendes.

### Sagsfremstilling

[adresse] har flere forskellige varmeproduktionsanlæg som bl.a. består af en elkedel, en varmepumpe samt et eksisterende flisanlæg. De ønsker at etablere et yderlige flisanlæg for at have mulighed for at producere mere grøn og billig varme til deres forbrugere. Med dette flisanlæg bliver det også muligt for Tønder Fjernvarme at udfase den sidste del af naturgassen, som grund/mellem last i deres varmeforsyning. Projektet bidrager til opfyldelse af Tønder Kommunes udvalgte FNs verdensmål. Anlægget opføres ved de andre anlæg på [adresse] i Tønder.

Selskabsøkonomi/brugerøkonomi

Der er en selskabsøkonomisk besparelse på ca. 8 mio. kr. om året, som kommer alle deres fjernvarme kunder til gode via. billigere varmeregninger.

Samfundsøkonomi

Der opnås et samfundsøkonomisk overskud på ca. 21,3 mio. kr i forhold til referencesituationen.

Solvej Winther

Der kommer til at være en reduktion i CO2e-udledninger på ca. 41.000 ton over en 20 årig beregningsperiode i forhold til referencesituationen.

Tidsplan

Anlægsarbejdet påbegyndes primo 2023.

Bilag

Projektforslaget er vedhæftet.

### Lovgrundlag

Bekendtgørelse af lov om varmeforsyning nr. 2068 af 16/11/2021 (varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (projektbekendtgørelsen)

### Direktøren for Teknik/Miljø, Service og Beskæftigelse indstiller,

at projektforslaget godkendes, og

at indstillingen videresendes til Økonomiudvalget og Kommunalbestyrelsen.

Beslutning fra Teknik- og Miljøudvalget, 10. januar 2023, pkt. 9:
Indstillingen anbefales.

Beslutning fra Økonomiudvalget, 19. januar 2023, pkt. 16:
Indstillingen anbefales, dog med den tilføjelse at Økonomiudvalget ønsker en mere strategisk og fremtidssikret vurdering af projektforslag fremover.

### Beslutning

Økonomiudvalgets indstilling godkendt.